Clairvaux

Clairvaux (latin: Clara Vallis) er et tidligere kloster for cistercienserordenen. Det ligger i Ville-sous-la-Ferté, 15 km fra Bar-sur-Aube i regionen Grand Est i Frankrike, ca. 100 km nord for Dijon. Det ble grunnlagt av Bernhard av Clairvaux og tolv munker i 1115. Det var et av de fire primærabbediene grunnlagt fra klosteret Cîteaux. Clairvaux var i sin tur utgangspunkt for en rekke nye filialklostre. Klosteret er i dag i ruiner og den nåværende bygningen er datert fra 1708.Leroux-Dhuys, Jean-François (12. juni 2012): «Clairvaux : de l'abbaye à la prison». La Marche de l'Histoire. France Inter.

Til sammen med La Ferté, Pontigny og Morimond utgjorde Clairvaux de fire mest betydningsfulle klostre for sin tid, og dessuten det største med rundt 80 under- eller filialklostre. Før han ble erkebiskop i Lund flyttet danske Eskil (død 1181/1182) til Clairvaux på eget initiativ med det ønske å bli klosterbroder.«Den salige Eskil av Lund (~1100-1181)», ''Katolsk.no

Klosteret Clairvaux ble opphevet i 1791 som følge av den franske revolusjon, og siden 1804 har den gjenstående bygningsmassen vært benyttet som høyrisikofengsel.Fey, Dominique & Herbelot, Lydie (2013): Clairvaux, vies emmurées au XIXe siècle, TheBookEdition, ISBN 978-2-7466-6688-7 Klosteret var et godt eksempel på den generelle utformingen av et cistercienserkloster. Clairvaux ble i 1926 registrert som et historisk monument av det franske kulturdepartementet; denne statusen består uforandret.

 Filialklostre 
 Fontenay
 Eberbach
 Himmerod
 Klaarkamp
 Rievaulx
 Mellifont Abbey

 Begravelser 
125px|thumb|Våpenskjoldet til Clairvaux
 Filip I av Flandern (1143-1195), greve av Flandern
 Malachy (1094–1148), irsk helgen
 Bernhard av Clairvaux (1090–1153), fransk kirkelærer og reformator av cistercienserordenen
 Theresa av Portugal (1157-1218), grevinne av Flandern
 Giacomo da Pecorara (død 1244), italiensk munk, kardinal og diplomat.
 Gerhard av Clairvaux (død 1138), eldre bror av Bernhard
 Henri de Marsiac (død 1189), abbed og biskop av Albano
 David av Himmerod (død 1179), munk og mystiker
 Louis-Marie Rocourt (1743–1824), den siste abbed av Clairvaux

 Referanser 

 Eksterne lenker 

 Offisielt nettsted
 Claravallis 

Kategori:Katolske klostre
Kategori:Klostre i Frankrike
Kategori:Cistercienserordenens klostre
Kategori:Aube
Kategori:Etableringer i 1115
Kategori:1115 i Europa
Kategori:1110-årene i Frankrike